पाएं अपने शहर की ताज़ा ख़बरें और फ्री ई-पेपरडाउनलोड करें
वीर कुंवर सिंह बस पड़ाव के संवेदक को नगर परिषद के कार्यपालक पदाधिकारी ने गुरुवार को शोकॉज जारी किया है। 2021-22 के लिए बस पड़ाव का बन्दोबस्त 1.10 करोड़ में किया गया है। बन्दोबस्ती पीयूष रंजन सिंह के नाम से हुई है। कार्यपालक पदाधिकारी दीपक कुमार ने कहा कि संवेदक द्वारा बिना अनुमति के वाहनों से वसूले जाने वाली राशि के लिए नया रशीद छपवाया गया है। साथ ही नए रशीद पर राशि का निर्धारण भी संवेदक द्वारा तय किया गया है। सभी प्रकार के वाहनों के लिए अलग अलग रशीद में 25 से 50 प्रतिशत तक राशि बढ़ा दिया गया है, जो एकरारनामा के विरुद्ध है। नगरपालिका एक्ट के तहत नगर परिषद क्षेत्र में किसी प्रकार का टैक्स या अन्य प्रकार की राशि तय करने का अधिकार नगर परिषद के बोर्ड को है। साथ ही इस प्रकार की राशि बढ़ोतरी के लिए विभाग से अनुमोदन के उपरांत ही नगर परिषद इसकी अनुमति दे सकता है। संवेदक द्वारा इस संबंध में बिना सहमति या अनुमति के अपने मन से राशि की बढ़ोतरी गैरकानूनी कदम है। उन्होंने कहा कि अगर संतोषजनक जवाब नहीं आता है तो एकरारनामा भी रद्द किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn